CELEX: 62009TN0349
Language: el
Date: 2009-09-03 00:00:00
Title: Υπόθεση T-349/09: Προσφυγή της 3ης Σεπτεμβρίου 2009 — PAGO International κατά ΓΕΕΑ — Tirol Milch (Pago)

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/76
            
         Προσφυγή της 3ης Σεπτεμβρίου 2009 — PAGO International κατά ΓΕΕΑ — Tirol Milch (Pago)
   (Υπόθεση T-349/09)
   2009/C 267/136
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: PAGO International GmbH (Klagenfurt, Αυστρία) (εκπρόσωποι: C. Hauer και C. Schumacher, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Tirol Milch reg.Gen.mbH Innsbruck (Innsbruck, Αυστρία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να τροποποιήσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 1ης Ιουλίου 2009, σχετικά με τη διαδικασία διαγραφής αριθ. 2025 C (κοινοτικό σήμα αριθ. 915 488), ήτοι να απορριφθεί η προσφυγή την οποία άσκησε η Tirol Milch reg.Gen.mbH κατά της αποφάσεως του τμήματος ακυρώσεως της 4ης Αυγούστου 2008, καθώς επίσης να καταδικάσει την Tirol Milch reg.Gen.mbH στα έξοδα της ενώπιον του τμήματος προσφυγών διαδικασίας·
            
         
               —
            
            
               επικουρικώς, να ακυρώσει την απόφαση του τετάρτου τμήματος προσφυγών και να επαναπροωθήσει την υπόθεση στο Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) προκειμένου να εκδοθεί νέα απόφαση.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το έγχρωμο εικονιστικό σήμα «Pago» για προϊόντα της κλάσεως 32 (κοινοτικό σήμα αριθ. 915 488)
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Tirol Milch reg.Gen.mbH
   
      Απόφαση του τμήματος ακυρώσεως: Μερική έκπτωση του κοινοτικού σήματος
   
      Απόφαση του τμήματος προσφυγών: Μερική ακύρωση της αποφάσεως του τμήματος ακυρώσεως και κήρυξη της εκπτώσεως του κοινοτικού σήματος
   
      Λόγοι ακυρώσεως:
   
   
               —
            
            
               Παράβαση του άρθρου 51 σε συνδυασμό με το άρθρο 15, παράγραφος 1, στοιχείο α′, του κανονισμού (ΕΚ) 207/2009 (1), διότι κρίθηκε εσφαλμένως ότι η ουσιαστική χρήση του επίδικου σήματος δεν είχε αποδειχθεί.
            
         
               —
            
            
               Παράβαση του άρθρου 75 του κανονισμού 207/2009 και προβολή κοινοτικών θεμελιωδών δικαιωμάτων, ειδικότερα του δικαιώματος για δίκαιη δίκη.
            
         
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1).